[{"text_idx": "#000000", "text": "La prezidanto ne subtenis la bug\u0302eton de TEJO"}, {"text_idx": "#000001", "text": "Post diskuto, la komitato de TEJO aprobis novan bug\u0302eton por 2022. Sed tuj post la voc\u0302donado la eliranta prezidanto de TEJO, Le\u0301on Kamenicky\u0301, agnoskis ke li ne subtenis la bug\u0302eton kaj proponis rekomenci la diskuton. \u201dEstis foje tre malagrable estri organizon kun tiom da malordo kaj neklareco en financoj\u201d, li skribis."}, {"text_idx": "#000002", "text": "Pro la nericevo de administra subvencio de 85 000 eu\u0306roj, la estraro de TEJO devis prepari novan bug\u0302eton. G\u0302i estis prezentita al la komitato dum komitatkunsido la 23-an de julio."}, {"text_idx": "#000003", "text": "Lau\u0306 la nova plano, TEJO havos deficiton de 31 000 eu\u0306roj \u2013 sed ec\u0302 tia rezulto dependas je ricevo de subvencio de 35 000 eu\u0306roj de ESF kaj/au\u0306 UEA."}, {"text_idx": "#000004", "text": "Kutime la bug\u0302etoj de TEJO estas aprobataj preskau\u0306 unanime. C\u0302i-foje tamen estis multe malpli da subteno. Nur 13 komitatanoj voc\u0302donis jese, 8 sin detenis kaj 1 voc\u0302donis kontrau\u0306 la aprobo de la bug\u0302eto. Se oni konsideras ke 12 komitatanoj maltrafis la voc\u0302donadon, malplimulto de la komitato subtenis la bug\u0302eton."}, {"text_idx": "#000006", "text": "Kamenicky\u0301 skribis al la komitat-retlisto ke li konsideras la bug\u0302eton nur \u201dprovizora\u201d. C\u0302ar aperis \u201dnovaj informoj\u201d rilate al la provoj gajni novan subvencion de ESF au\u0306 UEA, li proponis ke la komitato rediskutu la financojn dum la sekva komitatkunsido, c\u0302efe la dungojn, c\u0302ar ili estas la plej granda elspezo de TEJO."}, {"text_idx": "#000008", "text": "Li krome kritikis la financan staton en TEJO:"}, {"text_idx": "#000015", "text": "Tiuj esprimoj de Le\u0301o multe respegulas las samajn problemojn de lokaj kaj naciaj organizaj\u0302oj, malmultaj homoj volas esti estroj de Esperanto-organizoj sed tiuj malmultaj kiuj jese volas malmulte scias pri financo, tial niaj organizoj havas malmulte da s\u0302ancoj aktivig\u0302i kaj travivi krizojn, ili pensas ke E-organizoj povas \u201dVivi\u201d el aero, kaj ec\u0302 por peti subvenciojn oni devas esti multe pli lertaj c\u0302ar subvencioj estas ofte kontrolitaj de la s\u0302tatoj au\u0306 kontrol-institucioj. Nu, Le\u0301o pravas je tiu senco, kompreneble mi ne povas pruvi c\u0302u c\u0302io veras en TEJO c\u0302ar mi ne estas en tiu organizo, sed la problemo ofte aperas en nia E-grupoj."}, {"text_idx": "#000023", "text": "Alig\u0302i al 400 aliaj abonantoj"}]